《遣力南归寄陈宗典布邦直梁体立梁任伯诸丈》
明代·李畅

力耕曾共岭云东，一别音尘渺去鸿。赋就北山愁自结，梦回南浦忆谁同。

故园怅望关河外，薄宦行藏涕泪中。此夕怀人迥无寐，萧萧凉雨滴疏桐。

作者简介：李畅，字若无。南海人。待问父。少读书学诗，舍旁有洲，尝建知津亭于其上，邀文士相唱和。年四十，以父命出为掾吏，仕司嘉兴狱。迁任韶州司仓，寻转边蓬尉。以子待问贵显，获封赠户部尚书。有《蜩笑集》。清温汝能《粤东诗海》卷三七有传。